Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS  
Iepirkuma komisijas   
2023. gada 6. marta sēdē

Iepirkuma procedūras

**“Automātiskā mazgāšanas kompleksa piegāde un uzstādīšana**

**Rīgā, Vestienas ielā 35”**

Identifikācijas Nr. RS/2023/17

**NOLIKUMS**

**Rīga**

**2023**

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena**
   1. Iepirkuma priekšmets – Automātiskā mazgāšanas kompleksa piegāde un uzstādīšana Rīgā, Vestienas ielā 35,saskaņā ar Pasūtītāja izstrādāto tehnisko specifikāciju.
   2. Galvenais CPV kods – 42000000-6 Ražošanas iekārtas.
   3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
   4. Iepirkuma paredzamā līguma cena: EUR 254 100,00 neieskaitot PVN.
2. **Iepirkuma identifikācijas numurs:** iepirkuma identifikācijas numurs – RS/2023/17.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”  
Reģ. LR Komercreģistrā ar Nr. 40003619950

Juridiskā adrese: Kleistu iela 28, Rīga, LV-1067

Biroja adrese: Vestienas iela 35, Rīga, LV-1035

Tālr. 67104800.

1. **Pasūtītāja kontaktpersona:**

Alena Kamisarova, tālr. +371 67104791, e-pasts: [alena.kamisarova@rigassatiksme.lv](mailto:alena.kamisarova@rigassatiksme.lv) .

1. **Pretendenti**
   1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto preču piegādi un uzstādīšanu, kā arī slēgt iepirkuma līgumu ar tajā minētajiem noteikumiem.
   2. Piegādātājiem ir tiesības apvienoties apvienībā un iesniegt kopīgu piedāvājumu.
   3. Gadījumā, ja piegādātāju apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
   4. Piedāvājumu variantu iesniegšana šajā iepirkuma procedūrā nav pieļaujama.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
   1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
   2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot Komisijai vai elektroniski parakstītu nosūtot uz e-pasta adresi [sekretariats@rigassatiksme.lv](mailto:sekretariats@rigassatiksme.lv).
   3. Ja piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
   4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
   1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
3. **Piedāvājuma noformēšana**
   1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
   2. Piedāvājums iesniedzams latviešu valodā. Iepirkuma procedūras laikā sarakste starp Pasūtītāju un pretendentiem noris latviešu valodā. Pretendents piedāvājumā var iekļaut dokumentu oriģinālus vai aprakstus svešvalodā, bet šiem dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
   3. Piedāvājumā iekļautajiem dokumentiem jābūt parakstītiem.
   4. Personas, kuras paraksta piedāvājumu, paraksta tiesībām jābūt nostiprinātām atbilstoši Latvijas Republikā spēkā esošajos normatīvajos aktos noteiktajam regulējumam. Gadījumā, ja pretendents ir reģistrēts ārvalstīs, personas, kas paraksta pieteikumu, paraksta tiesībām jābūt nostiprinātām atbilstoši attiecīgās valsts spēkā esošajiem normatīvajiem aktiem. Ja piedāvājumu paraksta pretendenta pilnvarota persona, piedāvājumam pievieno attiecīgu dokumentu par paraksta tiesīgās personas izdotu pilnvaru. Ja pretendents ir piegādātāju apvienība un līgumā nav atrunātas pārstāvniecības tiesības, piedāvājuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām.
   5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018. gada 4. septembra noteikumu Nr.558 „Dokumentu izstrādāšanas un noformēšanas kārtība” prasībām.
4. **Piedāvājumu iesniegšanas un atvēršanas vieta, datums, laiks un kārtība**
   1. Iepirkuma procedūras piedāvājumi jāiesniedz līdz 2023. gada 27. marta plkst. 15.00 elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
      1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
   2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
   3. Sagatavojot piedāvājumu, pretendents ievēro, ka:
      1. Pieteikuma veidlapa un finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
      2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
   4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
   5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
5. **Piedāvājuma derīguma termiņš**
   1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
   2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
   1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
      1. pieteikuma, kas sagatavots atbilstoši 2.pielikuma paraugam;
      2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
      3. Tehniskais piedāvājums, kas sagatavots saskaņā ar nolikuma 3.pielikumu un atbilstoši 19.1., 19.3.punkta prasībām.
      4. Finanšu piedāvājums, kas sagatavots saskaņā ar nolikuma 4.pielikumu un atbilstoši 19.2.punkta prasībām.
7. **Piedāvājuma apjoms**
   1. Piedāvājumu pretendents ir tiesīgs iesniegt par visu iepirkuma priekšmetu kopumā. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets** 
   1. Piegādātājam jāveic Automātiskā mazgāšanas kompleksa (turpmāk arī – Iekārtas) piegāde un uzstādīšana Rīgā, Vestienas ielā 35, kas atbilst prasībām, kas noteiktas iepirkuma procedūras nolikumā.
   2. Iekārtu apraksts un uzstādīšanas nosacījumi ir norādīti Tehniskajā specifikācijā (1.pielikums) un Tehniskā piedāvājuma formā (3.pielikums). Nepieciešamības gadījumā, detalizētāku informāciju par Iekārtu piegādes nosacījumiem un kārtību var saņemt, sazinoties ar Infrastruktūras daļas Tehnisko pakalpojumu nodaļas vadītāju Konstantīnu Šaļnovu, 26494111, konstantins.salnovs@rigassatiksme.lv. Pirms piedāvājuma sagatavošanas pretendentiem obligāti jāveic uzstādīšanas vietas apskati, iepriekš vienojoties par apskates laikiem ar Pasūtītāja kontaktpersonu Infrastruktūras daļas Tehnisko pakalpojumu nodaļas vadītāju Konstantīnu Šaļnovu, 26494111, [konstantins.salnovs@rigassatiksme.lv](mailto:konstantins.salnovs@rigassatiksme.lv). Ja pretendents nav veicis uzstādīšanas vietas apskati, tas tiks izslēgts no dalības iepirkumu procedūrā.
   3. Iekārtas jāpiegādā un jāuzstāda ne ilgāk kā 20 (divdesmit) nedēļu laikā no iepirkuma līguma noslēgšanas.
   4. Garantijas termiņš ir 24 mēneši no pieņemšanas – nodošanas akta parakstīšanas dienas.
   5. Piegādātājam ir jānodrošina tehniskā apkope garantijas termiņā un 1 (vienu ) gadu pēc garantijas termiņa, kā arī jānodrošina birstu un birstu segmentu nomaiņa 3 (trīs) gadu termiņā pēc iepirkuma līguma noslēgšanas. Pēc Pasūtītāja pieprasījuma piegādātājam jānodrošina ārpusgarantijas remonta darbi 3 (trīs) gadu termiņā pēc iepirkuma līguma noslēgšanas.

1. **Līguma izpildes laiks un vieta**
   1. Iepirkuma līguma projekts ir pievienots nolikumam kā 3.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju
   2. Iepirkuma līguma pielikumi tiks izstrādāti pēc iepirkuma uzvarētāja paziņošanas saskaņā ar nolikumā, tā pielikumos un iepirkuma procedūras uzvarētāja piedāvājumā ietverto informāciju.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
   1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
   2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, pieprasa iesniegt kompetentu institūciju izziņas (Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
2. **Prasības profesionālās darbības veikšanā**
   1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstnieks – reģistrētam atbilstoši attiecīgās valsts normatīvo aktu prasībām.
3. **Prasības pretendenta tehniskajām un profesionālajām spējām**
   1. Pretendents ne vairāk kā 5 (piecos) iepriekšējos gados vismaz 2 (divos) objektos ir īstenojis automātiskā mazgāšanas kompleksa autobusiem vai kravas transportam uzstādīšanas vai pilnveides (modernizācijas) projektus, un katrā no projektiem kompleksa uzstādīšanas vai modernizācijas izmaksas bijušas vismaz 100 000 euro bez PVN apmērā, kompleksa uzstādīšanas vai modernizācijas darbi ir pilnībā pabeigti un nodoti ekspluatācijā.
   2. Pretendentam ir tiesības uzstādīt piedāvātā ražotāja automātisko mazgāšanas kompleksu, nodrošinot kompleksa garantijas saistību izpildi, sniedzot pilna apjoma servisa pakalpojumus iekārtu garantijas laikā.
   3. Pretendenta rīcībā ir vismaz viens speciālists, kuram tiesības veikt konkrētā ražotāja mazgāšanas kompleksa uzstādīšanas darbus, nodrošinot iekārtu un attiecīgā aprīkojuma izbūves un instalēšanas darbus.
   4. Pretendenta rīcībā ir darbu vadītājs, kurš ne vairāk kā 5 (piecos) iepriekšējos gados ir veicis mazgāšanas kompleksa autobusiem vai kravas transportam izbūves vai modernizācijas darbu vadīšanu, tajā skaitā projektējis iekārtu izvietojumu telpās, vismaz 1 (vienā) objektā, kurš ir pilnībā pabeigts un nodots ekspluatācijā.
   5. Pretendents, lai pierādītu savu atbilstību 17.3. un 17.4.punktā norādītajām prasībām, ir tiesīgs iesniegt informāciju par vienu speciālistu, ja tā pieredze un kvalifikācija atbilst attiecīgajos punktos noteiktajām prasībām.

**V PRETENDENTA ATLASES DOKUMENTI UN PIEDĀVĀJUMS**

1. **Pretendenta atlases dokumenti**
   1. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
   2. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
   3. Kopā ar piedāvājumu pretendentam jāiesniedz šādi “Pretendentu dokumenti”:
      1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
      2. Ārvalstu pretendentiem jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
      3. Informācija par pretendenta pieredzi, atbilstoši nolikuma 17.1. punktam, pēc šādas tabulas:

|  |  |  |  |  |  |
| --- | --- | --- | --- | --- | --- |
| Nr. | Līguma priekšmets | Līguma summa | Līguma izpildes gads | Pasūtītājs, uzstādīšanas adrese | Pasūtītāja atbildīgā persona, amats, telefons |
|  |  |  |  |  |  |

* + 1. dokumentu, kas apliecina pretendenta tiesības veikt piedāvāto iekārtu instalēšanas darbus, nodrošinot tehnisko atbalstu un sniedzot apkopes pakalpojumus iekārtu garantijas laikā (atbilstoši nolikuma 17.2.punktam).
    2. Piedāvāto iekārtu ražotāja izsniegtu dokumentu, kas apliecina nolikuma 17.3.punktā norādītā speciālista spējas un zināšanas piedāvāto iekārtu instalēšanā, uzstādīšanā un apkalpošanā garantijas laikā.
    3. Informācija par pretendenta darba vadītāja pieredzi, atbilstoši nolikuma 17.4. punktam, pēc šādas tabulas:

|  |  |  |  |  |  |
| --- | --- | --- | --- | --- | --- |
| Nr. | Līguma priekšmets | Līguma summa | Līguma izpildes gads | Pasūtītājs, uzstādīšanas adrese | Pasūtītāja atbildīgā persona, amats, telefons |
|  |  |  |  |  |  |

* 1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
  2. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
  3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.

1. **Tehniskais un finanšu piedāvājums**
   1. Tehniskais piedāvājums jāsagatavo saskaņā ar noteikto formu (3.pielikums), norādot pilnu informāciju, lai Pasūtītājam būtu iespējams pārliecināties par piedāvāto Iekārtu atbilstību Pasūtītāja izvirzītajām prasībām, tajā skaitā nepieciešamības gadījumā pievienojot Iekārtas tehnisko dokumentāciju u.c. dokumentus.
   2. Finanšu piedāvājums jāsagatavo saskaņā ar noteikto formu (4.pielikums), cenas norādot EUR bez PVN ar ne vairāk kā diviem cipariem aiz komata.
   3. Kopā ar Tehnisko piedāvājumu pretendentam jāiesniedz Iekārtu piegādes un uzstādīšanas kalendārais grafiks, kurš jāsastāda ņemot vērā šādus nosacījumus:
      1. pārtraukumu aprīkojuma gala instalēšanai, lai nodrošinātu aprīkojuma saslēgšanu ar Vadības un kontroles aprīkojumu un datorprogrammu, nav ieteicams garāks kā 24-48 h;
      2. laika grafikā norādīt darbu uzsākšanas un pabeigšanas laiku, nedēļās;
      3. Iekārtu nomaiņas darbu veikšanas laiku paredzēt ne ilgāk kā 10 nedēļas;
      4. Iekārtu piegādes un uzstādīšanas laika grafiks tiks precizēts 5 darba dienu laikā pēc Līguma noslēgšanas;

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
   1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija
   2. No sākuma Komisija veic piedāvājumu noformējuma pārbaudi, kuras laikā Komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, Komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
   3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā , tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
   4. Komisija veic pretendenta tehniskā piedāvājuma atbilstības pārbaudi, kuras laikā saskaņā ar Tehniskajā specifikācijā noteikto kārtību, izvērtē tehniskā piedāvājuma atbilstību iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
   5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
   6. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59. pantu.
   7. Komisija veic pretendenta kvalifikācijas pārbaudi vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
   8. Komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
   9. Komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
   1. Piedāvājuma izvēles kritērijs katrā iepirkuma daļā ir saimnieciski visizdevīgākais piedāvājums, kuru nosaka, ņemot vērā cenas kritērijus.
   2. Saimnieciski visizdevīgākā piedāvājuma vērtēšanas kritēriji un to skaitliskās vērtības:

|  |  |  |
| --- | --- | --- |
| **Saimnieciski visizdevīgākā piedāvājuma vērtēšanas kritēriji** | | **Maksimālā skaitliskā vērtība**  **(punkti)** |
| **K1** | zemākā cena Iekārtu uzstādīšanai, tehniskajai apkopei 3 (trīs) gadu termiņā un birstu un birstu segmentu nomaiņa 3 (trīs) gadu termiņā (Finanšu piedāvājuma 1. + 2. + 3.pozīcija) | **95** |
| **K2** | zemākā cena brigādes 1 (vienai) darba stundai ārpusgarantijas remontu veikšanai (Finanšu piedāvājuma 4.pozīcija); | **5** |
| **S** | | **100** |

* 1. Katra pretendenta iegūto punktu skaitu katrā kritērijā aprēķina pēc formulas:

Iegūtie punkti = Zemākā cena attiecīgajā kritērijā/ piedāvāto cenu attiecīgajā kritērijā x maksimālais punktu skaits.

* 1. Par saimnieciski visizdevīgāko piedāvājumu komisija atzīst piedāvājumu, kurš kopsummā ieguūst visaugstāko novērtējumu, un kurš atbilst nolikuma prasībām.
  2. Ja vairāku piedāvājumu novērtējums ir vienāds, izšķirošais piedāvājuma izvēles kritērijs ir kritērijā K1 norādītā zemākā cena.

1. **Lēmumu pieņemšanas kārtība un pretendentu informēšana**
   1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
   2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
   3. Lēmumu par iepirkumu procedūras rezultātiem pieņem Komisija saskaņā ar nolikuma 22.punktā noteikto piedāvājumu izvēles kritēriju.
   4. Komisija var jebkurā brīdī pārtraukt iepirkuma procedūru, ja tam ir objektīvs iemesls.

Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.

1. **Iepirkuma līguma noslēgšana**
   1. Komisijas lēmums un paziņojums par iepirkuma procedūras uzvarētāju, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 5.pielikums.
   2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), vai pārtraukt iepirkuma procedūru, neizvēloties nevienu piedāvājumu.
   3. Pirms lēmuma pieņemšanas par līguma noslēgšanu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
2. **Pielikumi**
3. pielikums – Tehniskā specifikācija
4. pielikums – Pieteikuma vēstule
5. pielikums – Tehniskā piedāvājuma forma
6. pielikums – Finanšu piedāvājuma forma
7. pielikums - Iepirkuma līguma projekts

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

Rīgā, 2023. gada 6. martā

**1.pielikums**  
iepirkuma procedūras nolikumam  
“Automātiskā mazgāšanas kompleksa piegāde un uzstādīšana

Rīgā, Vestienas ielā 35”

identifikācijas Nr. RS/2023/17

**TEHNISKĀ SPECIFIKĀCIJA**

**“Automātiskā mazgāšanas kompleksa Rīgā, Vestienas ielā 35 iekārtu nomaiņa, apkope un kompleksa lietošanā nepieciešamie papildmateriāli”**

**Iepirkuma mērķis:** Izbūvēt jaunus mazgāšanas kompleksus Rīgā, Vestienas ielā 35 (turpmāk tekstā – objekts), lai nodrošinātu kvalitatīvu mazgāšanas pakalpojumu pasūtītāja rīcībā esošajiem autobusiem. Tehniskās specifikācijas pielikumā pievienots telpu Vestienas ielā 35 pirmā stāva plāns ar norādi, kurā telpā izvietojamas Iekārtas.

1. **DARBA UZDEVUMS**
2. Veikt esošās mazgāšanas iekārtas, stiprinājumu grīdā un nesošajās konstrukcijās, elektroinstalācijas sistēmas demontāžu katrā no objektiem, demontēto materiālu nododot Pasūtītājam (utilizācijas veikšanai);
3. Veikt esošās elektroinstalācijas pārbūvi mazgāšanas kompleksu izveides nodrošināšanai;
4. Nodrošināt telpu attīrīšanu no būvgružiem, savākšanu un nogādāšanu līdz konteineram un to utilizāciju;
5. Izveidot automātisko mazgāšanas kompleksu, ņemot vērā:
6. mazgāšanas kompleksam atvēlēto telpu atrašanās vietu un tehniskos parametrus,
7. mazgāšanai paredzēto transportlīdzekļu gabarītus,
8. ūdens kvalitāti un pieejamību objektā,
9. Nodrošināt automatizētu mazgāšanas kompleksa izveidi atbilstoši tehniskās specifikācijas prasībām un piedāvājuma formā norādītajai informācijai, kas vienlaikus ir efektīva ūdens patēriņa ziņā un sastāv no:
10. Mazgāšanas komplekss ar žāvēšanas funkcijas nodrošinājumu (aprīkojums vai līdzeklis),
11. Ūdens rezervuārus (tvertnes ūdens uzkrāšanai mazgāšanas kompleksa funkciju nodrošināšanai),
12. Mazgāšanas līdzekļu dozēšanas aprīkojums,
13. Mazgāšanas kompleksa Vadības un kontroles aprīkojums.
14. Nodrošināt personāla apmācību par mazgāšanas kompleksa uzbūvi, tā lietošanu un tehnisko atbalstu mazgāšanas kompleksa garantijas laikā;
15. Nodrošināt mazgāšanas kompleksa garantijas apkopi, saskaņā ar ražotāja noteikto darbu apkopes apjomu un biežumu, un tehnisko apkopi vienu gadu pēc garantijas termiņa beigām Pasūtītāja telpās.
16. Nodrošināt birstu un birstu segmentu nomaiņu 3 (trīs) gadu periodā pēc Iekārtu pieņemšanas nodošanas akta parakstīšanas;
17. Nodrošināt Iekārtu ārpusgarantijas remontu veikšanu pēc Pasūtītāja pieprasījuma 3 (trīs) gadu periodā pēc Iekārtu pieņemšanas nodošanas akta parakstīšanas.
18. **MAZGĀŠANAI PAREDZĒTO TRANSPORTLĪDZEKĻU VEIDI UN RAKSTUROJUMS**

|  |  |
| --- | --- |
| **SU-12 2017.g** | garums - 12/18 m, platums - 2.55 m, augstums - 3.20 m |
| **SU-18 NE6 2022.g** | garums - 18 m, platums - 2.55 m, augstums - 3.05-3.2 m |
| **SU-18 2014.g** | garums - 18 m, platums - 2.55 m, augstums - 3.25 m |
| **SU-18 2001-2004.g** | garums -18 m, platums - 2.55 m, augstums - 2.75 m |
| **SU 12, 15** | garums - 12/15 m, virsbūves platums  bez sānu pagrieziena lukturiem un spoguļiem 2.55 m, virsbūves augstums  bez jumtas lūkas 2.75 m |
| **CI 12, 15** | garums - 12/15 m, virsbūves platums bez spoguļiem 2,55 m, virsbūves augstums 2.75 m |
| **E-91** | garums - 7.70 m, platums - 2.40 m, augstums 2.76 m |
| **Elektroautobuss** | garums - 12 - 12.3 m, virsbūves platums bez spoguļiem 2.55 m, virsbūves augstums 3.4 m |

1. **ŪDENS PIEEJAMĪBAS NODROŠINĀŠANA MAZGĀŠANAS KOMPLEKSOS**

|  |
| --- |
| **Vestienas iela 35** |
| Pilsētas |
| Būs nepieciešams izvietot tvertnes ūdenim ar sūkņiem, lai nodrošināt nepieciešamo ūdens apjomu. |

**MAZGĀŠANAS KOMPLEKSA DETALIZĒTA TEHNISKĀ SPECIFIKĀCIJA iekļauta Tehniskā piedāvājuma formā (**nolikuma 3.pielikums**).**

**2.pielikums**

iepirkuma procedūras nolikumam  
“Automātiskā mazgāšanas kompleksa piegāde un uzstādīšana

Rīgā, Vestienas ielā 35”  
identifikācijas Nr. RS/2023/17

**PIETEIKUMA IESNIEGŠANAI IETEICAMĀ FORMA**(uz pretendenta veidlapas)

**Pieteikums par piedalīšanos iepirkuma procedūrā**  
**“Automātiskā mazgāšanas kompleksa piegāde un uzstādīšana**

**Rīgā, Vestienas ielā 35””**identifikācijas Nr. RS/2023/17\_\_

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir - \_\_\_\_\_\_\_[[1]](#footnote-1)

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |

**3.pielikums**

iepirkuma procedūras nolikumam

“Automātiskā mazgāšanas kompleksa piegāde un uzstādīšana

Rīgā, Vestienas ielā 35”

identifikācijas Nr. RS/2023/17

**Tehniskais piedāvājums**

(atsevišķā failā)

**4.pielikums**

iepirkuma procedūras nolikumam

“Automātiskā mazgāšanas kompleksa piegāde un uzstādīšana

Rīgā, Vestienas ielā 35”

identifikācijas Nr. RS/2023/17

**Finanšu piedāvājums**

Pretendents \_\_\_\_\_\_\_\_\_\_\_\_\_\_\_\_\_\_\_\_ piedāvā veikt ipirkumā paredzētos darbus par sekojošu cenu:

(pretendenta nosaukums)

|  |  |  |
| --- | --- | --- |
| Nr.p.k. | Pakalpojums | Cena EUR bez PVN |
| 1. | Iekārtu piegādes un uzstādīšanas izmaksas |  |
| 2. | Tehniskās apkopes izmaksas 3 (trīs) gadu periodam (2 (divu) gadu periodam garantijas laikā un 1 (viena) gada periodam pēc garantijas termiņa beigām) |  |
| 3. | Birstu un birstu segmentu nomaiņa 3 (trīs) gadu periodā, ņemot vērā, ka vidēji dienā plānots nomazgāt 60 (sešdesmit) autobusus\* |  |
| 3.1. | 1 (vienas) vertikālās birstes cena |  |
| 3.2. | 1 (vienas) vertikālās birstes segmenta cena |  |
| 3.3. | 1 (vienas) horizontālās birstes cena |  |
| 3.4. | 1 (vienas) horizontālās birstes segmenta cena |  |
| Kopā 1.poz+2.poz+3.poz. (kritērijs K1): | |  |
| 4. | Izmaksas brigādes 1 (vienai) darba stundai ārpusgrantijas remonta darbu veikšanai (kritērijs K2)\*\* |  |

\* Cena norādāma vadoties no ražotāja norādījumiem par birstu un birstu segmentu nomaiņas biežumu, ņemot vērā norādīto mazgāšanas intensitāti.

\*\*Cenā ir jāiekļauj arī transporta izmaksas par meistaru brigādes izbraukumu.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

**5.pielikums**  
iepirkuma procedūras nolikumam  
“Automātiskā mazgāšanas kompleksa piegāde un uzstādīšana

Rīgā, Vestienas ielā 35”  
identifikācijas Nr. RS/2023/17

Līguma projekts

**LĪGUMS Nr. LIG-IEP/2023/\_\_\_\_\_\_\_**

par automātiskā mazgāšanas kompleksa piegādi un uzstādīšanu Rīgā, Vestienas ielā 35

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, tās valdes priekšsēdētājas Džinetas Innusas personā, kura rīkojas saskaņā ar valdes lēmumu, no vienas puses,

un

**\_\_\_\_\_\_\_\_\_\_\_\_\_\_\_\_\_\_** , vien.reģ.Nr.\_\_\_\_\_\_\_\_\_\_, turpmāk – Izpildītājs, tās \_\_\_\_\_ personā, kurš rīkojas saskaņā ar statūtiem, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Automātiskā mazgāšanas kompleksa piegāde un uzstādīšana Rīgā, Vestienas ielā 35” (identifikācijas Nr. RS/2023/17) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
   1. Izpildītājs ar saviem spēkiem un līdzekļiem apņemas piegādāt un uzstādīt Automātisko mazgāšanas kompleksu Rīgā, Vestienas ielā 35(turpmāk – Iekārta), nodrošināt apmācības Pasūtītāja darbiniekiem, veikt Iekārtas apkopi, veikt Iekārtas birstu un birstu segmentu nomaiņu un veikt Iekārtu ārpusgarantijas remontu, saskaņā ar Līguma 1.pielikumā ietverto Tehnisko specifikāciju, Līguma 2. pielikumā ietverto tehnisko piedāvājumu un Līguma 3.pielikumā ietverto Finanšu piedāvājumu, kā arī Līgumā norādītajiem piegādes termiņiem.
2. **LĪGUMA DARBĪBAS TERMIŅŠ**
   1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
   2. Izpildītājs veic Iekārtas piegādi un uzstādīšanu 20 (divdesmit) nedēļu laikā no Līguma spēkā stāšanās dienas un 2 (divu) darba dienu laikā no Iekārtas piegādes un uzstādīšanas nodrošina Pasūtītāja darbiniekiem apmācības. 5 (piecu) darba dienu laikā pēc Līguma noslēgšanas Izpildītāja un Pasūtītāja pilnvarotās personas saskaņo detalizētu Iekārtas piegādes un uzstādīšanas grafiku.
   3. Iekārtas tehnisko apkopi un ārpusgarantijas remonta darbus Izpildītājs nodrošina 3 (trīs) gadus pēc Iekārtas pieņemšanas nodošanas akta parakstīšanas.
3. **LĪGUMA SUMMA UN NORĒĶINU KĀRTĪBA**
   1. Līguma kopējā darījuma summa ir EUR \_\_\_\_ (\_\_\_\_\_\_ *euro*, \_\_\_ centi) neieskaitot pievienotās vērtības nodokli (PVN). PVN likme tiks piemērota saskaņā ar spēkā esošo likumu „Par pievienotās vērtības nodokli”.
   2. Samaksa par tiek veikta 30 (trīsdesmit) dienu laikā pēc pieņemšanas-nodošanas akta parakstīšanas un rēķina saņemšanas dienas, pārskaitot attiecīgo summu uz Izpildītāja rēķinā norādīto bankas kontu. Samaksa par Iekārtu piegādi un uzstādīšanu tiek veikta pēc apmācību nodrošināšanas. Samaksa par tehnisko apkopi tiek veikta vienu reizi gadā 1/3 daļas apmērā no finanšu piedāvājumā norādītajām kopējām 3 gadu tehniskās apkopes izmaksām. Samaksa par birstu un / vai birstu segmentu nomaiņu tiek veikta pēc katras nomaiņas pabeigšanas pieņemšanas-nodošanas akta parakstīšanas un rēķina saņemšanas. Samaksa par ārpusgarantijas remonta darbiem tiek veikta pēc konkrētā remonta pabeigšanas, pieņemšanas-nodošanas akta parakstīšanas un rēķina saņemšanas.
   3. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
4. **DARBU IZPILDES UN PIEŅEMŠANAS KĀRTĪBA**
   1. Izpildītājs piegādā un uzstāda Iekārtu saskaņā ar Līguma nosacījumiem.
   2. Pasūtītāja pilnvarotā persona pieņem no Izpildītāja darbus pēc Iekārtas uzstādīšanas un dokumentācijas (tajā skaitā lietošanas instrukcijas latviešu valodā) saņemšanas un apmācības Pasūtītāja darbiniekiem veikšanas. Līguma 8.1.1.punktā norādītās Pasūtītāja pilnvarotās personas pārbauda darbu un dokumentācijas atbilstību Līguma noteikumiem.
   3. Konstatējot piegādātās Iekārtas vai veikto uzstādīšanas darbu neatbilstību Līguma noteikumiem, Pasūtītāja pilnvarotā persona 5 (piecu) darba dienu laikā no dienas, kad Izpildītājs ir rakstiski paziņojis, ka darbi ir veikti, sastāda reklamācijas pieteikumu par konstatētajiem trūkumiem un paziņo par to Izpildītāja pārstāvim uz elektroniskā pasta adresi. Tādā gadījumā, tiek uzskatīts, ka Iekārtas piegāde un uzstādīšana nav veikta un Pasūtītājs, ja minētie trūkumi netiek novērsti Iekārtas piegādes un uzstādīšanas termiņa ietvaros vai Izpildītājs nepierāda, ka reklamācijas pieteikumā norādītie trūkumi vai neatbilstības nav pamatoti, piemēro līgumsodu Izpildītājam atbilstoši 6.4. apakšpunktā noteiktajai kārtībai līdz brīdim, kamēr Izpildītājs nenovērsīs konstatētās nepilnības.
   4. Izpildītājam 2 (divu) darba dienu laikā pēc reklamācijas pieteikuma saņemšanas jāatsūta savs pārstāvis vai rakstisks paskaidrojums par reklamācijas pieteikumā norādītajām neatbilstībām.
   5. Ja Izpildītājs nepilda 4.5.punkta noteikumus un nesniedz argumentētu skaidrojumu, vai pierādījumus, ka reklamācijas pieteikumā norādītās neatbilstības nav patiesas, tiek uzskatīts, ka Izpildītājs piekrīt reklamācijas pieteikumā minētajiem trūkumiem vai neatbilstībām.
   6. Ja Izpildītājs nepiekrīt Pasūtītāja reklamācijas pieteikumā norādītajiem Iekārtas vai uzstādīšanas trūkumiem vai neatbilstībām, Puses strīda izšķiršanā vai trūkuma vai neatbilstības konstatēšana var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Iekārtai vai uzstādīšanai ir trūkumi vai neatbilstības, Izpildītājs sedz ekspertīzes izmaksas.
   7. Ja tiek konstatēti Iekārtas vai uzstādīšanas trūkumi vai neatbilstības, Izpildītājam jāveic atbilstošas Iekārtas piegāde vai, ja ir piegādātas atbilstoša Iekārta, bet uzstādīšana nav veikta atbilstoši, Iekārtas pienācīga uzstādīšana. Ja Izpildītājs nevar piegādāt atbilstošu Iekārtu un veikt to kvalificētu uzstādīšanu, tam ir pienākums 10 (desmit) dienu laikā par saviem līdzekļiem izvest neatbilstošo Iekārtu no Pasūtītāja teritorijas.
   8. Pasūtītāja pilnvarotā persona paraksta Iekārtas pieņemšanas – nodošanas aktu tikai pēc reklamācijas pieteikumā minēto trūkumu un neatbilstību novēršanas.
   9. Tehniskās apkopes Izpildītājs veic saskaņā ar Tehniskajā piedāvājumā norādīto biežumu un kārtību garantijas laikā un vienu gadu pēc garantijas termiņa beigām (kopā 3 gadus). Plānotās tehniskās apkopes laiku Izpildītāja pilnvarotā persona pa e-pastu informē Pasūtītāja pilnvaroto pārstāvi. Par tehniskās apkopes veikšanu pušu pārstāvji paraksta darbu pieņemšnas nodošanas aktu.
   10. Izpildītājs veic Iekārtas birstu un birstu segmentu nomaiņu atbilstoši Tehniskajā piedāvajumā norādītajam biežumam. Plānotās nomaiņas laiku Izpildītāja pilnvarotā persona pa e-pastu informē Pasūtītāja pilnvaroto pārstāvi. Par nomaiņas veikšanu pušu pārstāvji paraksta darbu pieņemšnas nodošanas aktu. Pasūtītāja pilnvarotā persona ir tiesīga nomaiņu atlikt, ja, ņemot vērā Iekārtas lietošanas intensitāti šāda nomaiņa vēl nav nepieciešama.
   11. Ārpusgarantijas remonta darbus Izpildītājs veic pēc Pasūtītāja pilnvarotās personas pieprasījuma, Pušu pārstāvjiem saskaņojot darbu izpildes laikus. Pirms darbu veikšanas Izpildītāja pārstāvis saskaņo ar Pasūtītāja pārstāvi veicamos darbus un to izmaksas ar nosacījumu, ka brigādes 1 (vienas) darba stundas cena nedrīkst pārsniegt Finanšu piedāvājumā norādīto. Izpildītāja piedāvātā cena remontdarbu izpildes ietvaros izmantojamiem materiāliem un rezerves daļām nedrīkst vairāk kā par 10 % (desmit procentiem) pārsniegt attiecīgā materiāla vai rezerves daļas vidējās tirgus cenas vai gadījumā, ja materiāls vai rezerves daļa ir specifiska un vidējo tirgus cenu objektīvi nevar konstatēt, –ražotāja cenu lapā noteiktās cenas. Izpildītājam ir pienākums iesniegt paskaidrojumus, kas pamato cenu izcelsmi. Papildus Izpildītājs ir tiesīgs izmaksās iekļaut ar materiālu vai rezerves daļu piegādi saistītos izdevumus.
5. **KVALITĀTE UN GARANTIJAS**
   1. Izpildītājs nodrošina piegādātajai Iekārtai un veiktajiem uzstādīšanas darbiem garantiju 24 (divdesmit četri) mēnešus, skaitot no dienas, kad Izpildītājs ir veicis visus darbus, tajā skaitā, nodrošinājis Pasūtītāju darbinieku apmācības un Puses parakstījušas pieņemšanas – nodošanas aktu. Garantija attiecas uz izgatavošanas defektiem, kā arī bojājumiem, kas radušies Izpildītājam transportējot un uzstādīto Iekārtu, bet neattiecas uz bojājumiem, kas radušies Iekārtas ekspluatācijas noteikumu neievērošanas rezultātā.
   2. Izpildītājs garantē, ka piegādātā Iekārta ir jauna (nav bijusi lietošanā), tajā skaitā tajā nav iebūvētas lietotas vai atjaunotas komponentes un atbilst tā izgatavotāja tehniskajiem noteikumiem un Līguma prasībām.
   3. Līguma 5.1.punktā norādītajā garantijas laikā Izpildītājs bez maksas nodrošina Iekārtas un/vai tās darbības bojājumu novēršanu, kas nav radušies Pasūtītāja vai tā darbinieku vainas dēļ, vai Iekārtas nomaiņu, piegādi, uzstādīšanu, ja tāda nepeiciešama bojājumu novēršanai.
   4. Pasūtītāja pilnvarotā persona par konstatētajiem Iekārtas bojājumiem un/vai darbības traucējumiem paziņo Izpildītājam, nosūtot reklamācijas pieteikumu uz Izpildītāja pilnvarotās personas elektronisko e-pasta adresi.
   5. Izpildītājs nodrošina garantijā pieteikto problēmu atrisināšanu vai bojājumu novēršanu Tehniskajā piedāvājumā norādītajos reaģēšanas laikos, ja Puses nevienojas par citu termiņu. Novēršanas laiks tiek skaitīts no nākamās darba dienas no reklamācijas pieteikuma nosūtīšanas brīža. Pēc bojājumu un/vai darbības traucējumu novēršanas Pasūtītāja pilnvarotā persona paraksta Izpildītāja darba uzdevumu, fiksējot laiku, cikos pieteiktais bojājums un/vai darbības trūkums novērsts.
6. **PUŠU TIESĪBAS, PIENĀKUMI UN ATBILDĪBA**
   1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   2. Šajā Līgumā noteikto saistību neizpildīšanas gadījumā vainīgā Puse atlīdzina otrai Pusei tiešos zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
   3. Līgumsoda samaksa neatbrīvo Puses no to pienākumu izpildes, kā arī ar savu darbību nodarīto zaudējumu atlīdzināšanas.
   4. Par līgumā noteikto Iekārtu piegādes un uzstādīšanas termiņu nokavēšanu Pasūtītājs ir tiesīgs piperasīt no Izpildītāja līgumsodu 0,1% apmērā no Līguma cenas par katru nokavēto dienu, bet ne vairāk kā 10 % no Līgumā noteiktās Iekārtu piegādes un uzstādīšanas cenas.
   5. Ja Izpildītājs Iekārtas piegādi un /vai uzstādīšanu kavē vairāk kā par 30 dienām vai atsakās no Līgumā noteikto darbu izpildes, Pasūtītājs ir tiesīgs vienpusēji izbeigt Līgumu.
   6. Par samaksas termiņu neievērošanu Izpildītājs ir tiesīgs pieprasīt Pasūtītājam līgumsodu 0,1% apmērā no nokavētā maksājuma summas par katru nokavēto dienu, bet ne vairāk kā 10 % no neizpildīto saistību summas.
   7. Ja Izpildītājs pienācīgi nepilda vai neievēro Līguma 5.sadaļā noteiktās kvalitātes un garantijas saistības, tad Pasūtītājs ir tiesīgs pieprasīt no Izpildītāja līgumsodu 0,1% apmērā no Iekārtu un uzstādīšanas darbu izmaksām par katru nokavēto dienu, bet ne vairāk kā 10 % no neizpildīto saistību summas.
   8. Ja Izpildītājs savlaicīgi neveic tehniskās apkopes, birstu vai birstu segmentu nomaiņu vai ārpusgarantijas remonta darbu veikšanu, tad Pasūtītājs ir tiesīgs pieprasīt no Izpildītāja līgumsodu 0,1% apmērā no attiecīgā darba izmaksām par katru nokavēto dienu bet ne vairāk kā 10 % no neizpildīto saistību summas.
   9. Pasūtītājam ir tiesības ieturēt līgumsodu no Izpildītājam izmaksājamās summas. Ja tas nav iespējams Pasūtītājs izraksta un iesniedz Izpildītājam rēķinu par līgumsoda samaksu. Rēķinu par līgumsodu otra Puse apmaksā 5 darba dienu laikā, skaitot no tā iesniegšanas dienas.
   10. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   11. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā, kas saistīts ar šī līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 3.1.punktā, apmērā.
   12. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 *euro*, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
   13. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
7. **NEPĀRVARAMA VARA**
   1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī trešo personu vandālisms, karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
   2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
   3. Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma laušanas rezultātā.

**8. KONFIDENCIALITĀTE**

* 1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
  2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (piegādi, veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
  3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.

1. **CITI LĪGUMA NOTEIKUMI**
   1. Puses nosaka, ka ar Līguma izpildi saistītos jautājumus risinās Pušu pilnvarotās personas:
      1. no Pasūtītāja puses – Infrastruktūras daļas Tehnisko pakalpojumu nodaļas vadītājs Konstantīns Šaļnovs, 26494111, konstantins.salnovs@rigassatiksme.lv;
      2. no Izpildītāja puses –
      3. pilnvarotajām personām ir tiesības pieteikt un pieņemt darbus, saskaņot Iekārtas uzstādīšanas laikus, parakstīt pieņemšanas - nodošanas aktus, rēķinus un pavadzīmes, nosūtīt reklamācijas pieteikumus, risināt garantijas jautājums, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.
   2. Par Izpildītāja informēšanu par darba vides riskiem, Pasūtītājs nozīmē atbildīgo personu - Darba aizsardzības un arodveselības nodaļas vadītāju Ināru Kačkāni, tālr: 67104714, e-pasts: [inara.kackane@rigassatiksme.lv](mailto:inara.kackane@rigassatiksme.lv).
   3. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta, izmantojot e-pasta adreses.
   4. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
   5. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   6. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
   7. Līgums ir saistošs Pušu tiesību un saistību pārņēmējiem.
   8. Visi strīdi un domstarpības, kas var rasties šī līguma izpildes gaitā tiks izskatīti, Pusēm savstarpēji vienojoties, bet, ja puses nevarēs vienoties, strīdus izšķirs Latvijas Republikas tiesa saskaņā ar tās likumiem.
   9. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
   10. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
2. **LĪDZĒJU REKVIZĪTI UN PARAKSTI**

|  |  |  |
| --- | --- | --- |
| Pasūtītājs: |  | Izpildītājs: |
| RP SIA “Rīgas satiksme”  juridiskā adrese: Kleistu iela 28, Rīga LV-1067  biroja adrese: Vestienas iela 35, Rīga LV-1035  Vien. reģ. Nr. 40003619950  Banka: AS „Citadele Banka”  Kods: PARXLV22  Konts: LV56PARX0006048641565 |  |  |
|  |  |  |
| Dž. Innusa |  |  |

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)